Niels Juel Mortensen

Niels Juel Mortensen (føddur 13. februar 1860 á Tvøroyri, deyður 17. oktober 1929) var ein føroyskur keypmaður, reiðari og politikari.

Hann var sonur keypmannin Johan Mortensen, faðir sakføraran Edward Mitens og abbi dómaran Niels Ole Mitens. Tá ið familjufyritøkan á Tvøroyri varð endurstovnað til A/S J. Mortensens Eftf. í 1889, gjørdist Niels Juel Mortensen handilsfyristøðumaður og medeigari saman við báðum beiggjunum.

Hann fór úr fyritøkuni og stovnaði sína egnu keypmanna- og reiðarafyritøku A/S N.J. Mortensen, á Tvøroyri í 1911. Í 1918 hevði fyritøkan 18 skip og deildir í Vági, Hovi, Hvalba, Vestmanna og á Viðareiði, og útflutti klippfisk til Danmarkar, Spania og Ongland.

Niels Juel Mortensen varð valdur inn á Føroya Løgting í Suðuroyar valdømi frá 1901–1905 og var formaður í sóknarstýrinum í Froðbiar sóknarstýri frá 1910. Mortensen hevði eisini álitisstørv í Føroya Banka, Suderø Fiskeriforsikring og A/S Færøernes Ophalingsbeding.

 Keldur 

Bólkur:Føðingar í 1860
Bólkur:Andlát í 1929
Bólkur:Løgtingslimir
Bólkur:Tvørafólk
Bólkur:Føroysk vinnulívsfólk
Bólkur:Føroyskir reiðarar